Държавен вестник, бр. 54, 2022 г., стр. 105

БРОЙ  54	
Д Ъ Р Ж А В Е Н  В Е С Т Н И К 	
СТР.  105  
(3) Непосредственото взаимодействие при 
провеждане на съвместни действия по реда на 
тази инструкция се осъществява: от страна 
на МВР – от служителите, посочени в запо-
ведта на директора на съответната ОДМВР/
СДВР, сезирана с искане за съдействие при 
извършване на проверка на място по чл. 74е 
от ЗЕ, а от страна на КЕВР – от служителите, 
посочени в заповедта по чл. 74а, ал. 6 от ЗЕ 
на председателя на КЕВР, съобразно функ-
ционалната им компетентност, установена 
със ЗМВР и ЗЕ и относимите подзаконови 
нормативни актове.
(4) Органите по ал. 1, 2 и 3 осъществяват 
взаимодействието си при запазване на тяхната 
независимост и функционална компетентност 
съгласно действащото законодателство.
(5) Разходите за извършване на съвместни-
те действия по тази инструкция са за сметка 
на всяко ведомство.
Раздел ІI
Ред за провеждане на съвместни действия
Чл. 4. (1) Съвместните действия на МВР 
и КЕВР се провеждат при извършване на 
проверки на място от служители на КЕВР 
по реда на глава седма „а“ от ЗЕ на лице, 
по отношение на което е образувано про-
изводство за установяване на нарушение по 
чл. 3 и 5 от Регламент (ЕС) № 1227/2011, 
съобразно Решение на КЕВР по чл. 74а, 
ал. 5, т. 1 от ЗЕ.
(2) Съвместните действия на МВР и КЕВР 
при извършване на проверки на място се 
организират и извършват след получаване 
от КЕВР на съдебно разрешение по реда на 
чл. 74ж от ЗЕ.
(3) При осъществяване на съвместни 
действия служителите на КЕВР осъществяват 
правомощията си по чл. 74е и следващите 
от ЗЕ, а служителите на МВР осъществяват 
правомощията си по ЗМВР и подзаконовите 
нормативни актове по прилагането му.
(4) В хода на извършване на съвмест-
ни действия служителите на МВР оказват 
съдействие за извършване на проверките 
по законоустановения ред чрез присъст-
вието си на мястото на проверката, като 
гарантират сигурността на служителите 
на КЕВР и осигуряват условията за нор-
малното провеждане на проверката, а при 
необходимост – предприемат необходимите 
мерки срещу действия, които могат да въз-
препятстват извършването на проверката.
(5) При усложнение на обстановката, ко-
ето води до невъзможност за изпълнение на 
задачата, ръководителят на служителите на 
МВР, провеждащи съвместни действия със 
служители на КЕВР, незабавно уведомява 
дежурната част. След оценка на ситуация-
та в съвместните действия могат да бъдат 
включени допълнителни сили и средства 
на МВР, които не са посочени в заповедта 
на директора на СДВР или на съответната 
ОДМВР по чл. 8, ал. 1.
Чл. 5. (1) За всеки случай на провеждане 
на съвместни действия се отправя писмено 
искане за оказване на съдействие от дирек-
тора на дирекция „Мониторинг и контрол по 
изпълнение на Регламент (ЕС) № 1227/2011 
на Европейския парламент и на Съвета от 
25 октомври 2011 г. относно интегритета и 
прозрачността на пазара за търговия на едро 
с енергия“ или оправомощен от него служи-
тел на същата дирекция след получаване от 
страна на КЕВР на съдебно разрешение за 
извършване на проверка на място.
(2) Писменото искане за оказване на съ-
действие по ал. 1 се отправя до директора 
на СДВР или на съответната ОДМВР, на 
територията на която ще се извърши про-
верката на място.
(3) Писменото искане за оказване на 
съдействие по ал. 1 се изпраща най-малко 
седем дни преди определената дата за из-
вършване на проверка на място.
Чл. 6. (1) Писменото искане за оказване 
на съдействие при проверка на място по 
чл. 74е от ЗЕ се изготвя по образец (при-
ложение № 1) и съдържа:
1. номер на производството пред КЕВР;
2. предприятие/я, обект на проверка;
3. административен адрес на мястото/
местата на проверката;
4. дата и час на започване на съвместните 
действия;
5. приблизителна продължителност на 
проверката в дни;
6. вид и брой помещения, превозни сред-
ства и други обекти, използвани от прове-
ряваното лице, подлежащи на проверка;
7. допълнителна информация съобразно 
конкретния случай;
8. лице за контакт;
 9. определението на Административния 
съд – София-град (АССГ), по чл. 74ж, ал. 3 
от ЗЕ, с което е допуснато извършването на 
проверка на място.
(2) По преценка на КЕВР в писменото 
искане за оказване на съдействие може да 
не се посочат данните по ал. 1, т. 2 и 3.
(3) В случаите по ал. 2 писменото искане 
по чл. 5, ал. 1 се изготвя по образец (при-
ложение № 2) и съдържа:
1. номер на производството пред КЕВР;
2. административен адрес, дата и час 
за явяване на служителите на МВР преди 
планирания начален час на проверката на 
място;